| *Bartonella henselae* |
| --- |
|  |
| Clasificación científica |
| 

|  |  |
| --- | --- |
| Reino: | Bacteria |
| Filo: | Proteobacteria |
| Clase: | Alphaproteobacteria |
| Orde: | Rhizobiales |
| Familia: | Bartonellaceae |
| Xénero: | *Bartonella* |
| Especie: | ***B. henselae*** |

 |
| Nome binomial |
| *Bartonella henselae*(Regnery et al. 1992) |

***Bartonella henselae*** (antes chamada ***Rochalimaea henselae***), é unha proteobacteria con forma de bacilo gramnegativo cun flaxelo polar. Pode causar en humanos bacteremia, endocardite, anxiomatose bacilar, e peliosis hepatis. É tamén o axente causante da enfermidade da rabuñadura do gato (ver bartonelose) que adoita ocorrer en certos casos cando nos rabuña ou morde un gato. A enfermidade caracterízase por linfoadenopatía (inchamento dos ganglios linfáticos) e febre.

A peliosis hepatis (enfermidade vascular na que se forman cavidades cheas de sangue no fígado) causada por *B. henselae* pode ocorrer soa ou xunto con anxiomatose bacilar cutánea ou bacteremia. Os pacientes con peliosis hepatis presentan síntomas gastrointestinais, febre, calafríos, e agrandamento do fígado e o bazo, que conteñen cavidades cheas de sangue. Esta doenza sistémica dáse principalmente en pacientes inmunocomprometidos, como os infectados polo VIH.

*Bartonella henselae* infecta as células do hóspede uníndose a elas polas adhesinas autotransportadoras triméricas (TAA) bacterianas.

A presenza da bacteria pode detectarse por medio dunha tinguidura especial chamada tinguidura de Warthin-Starry, ou por unha técnica de tinguidura de prata similar realizada nos tecidos infectados. *Bartonella henselae* pode cultivarse nun cultivo de sangue de lise-centrifugación.

O nome *henselae* déuselle en honor de Diane M. Hensel, que illou moitas das cepas orixinais detectadas en pacientes con bacteremia de Oklahoma.

Síntomas
--------

Síntomas comúns son:

* Febre.
* Ganglios linfáticos agrandados moles que se desenvolven de 1 a 3 semanas despois da exposición.
* Unha pápula ou pústula no sitio de inoculación.

Tratamento
----------

As infeccións por *Bartonella henselae* (enfermidade da rabuñadura do gato) son xeralmente autolimitadas, pero poden ser tratadas con azitromicina e doxiciclina.

Notas
-----

1. ↑  Brenner, D. J.; O'Connor, S. P.; Winkler, H. H.; Steigerwalt, A. G. (1993). "Proposals To Unify the Genera *Bartonella* and *Rochalimaea*, with Descriptions of *Bartonella quintana* comb. nov. *Bartonella vinsonii* comb. nov. *Bartonella henselae* comb. nov. and *Bartonella elizabethae* comb. nov. and To Remove the Family Bartonellaceae from the Order Rickettsiales". *International Journal of Systematic Bacteriology* **43** (4): 777–786. ISSN 0020-7713. PMID 8240958. doi:10.1099/00207713-43-4-777.
2. 1 2  LPSN Bartonella
3. ↑  Jerris RC, Regnery RL (1996). "Will the real agent of cat-scratch disease please stand up?". *Annu. Rev. Microbiol.* **50**: 707–25. PMID 8905096. doi:10.1146/annurev.micro.50.1.707.
4. ↑  "Bartonella Infection (Cat Scratch Disease, Trench Fever, and Carrión’s Disease)". Centers for Disease Control and Prevention. 29 November 2012.
5. ↑  EMedicine 213169 Bartonellosis

Véxase tamén
------------

### Outros artigos

* Adhesinas autotransportadoras triméricas (TAA)

### Ligazóns externas

* "*Bartonella henselae*". *NCBI Taxonomy Browser*. 38323.

|  |  |
| --- | --- |
| Control de autoridades | 
* Wd: Q140599
* EBID: ID
* JSTOR: bartonella-henselae
* MAG: 2777535154

 |

|  |  |
| --- | --- |
| Identificadores taxonómicos | 
* BacDive: 23777
* EOL: 975573
* GBIF: 3220794
* IRMNG: 11220903
* ITIS: 959884
* NCBI: 38323
* TAXREF: 963076

 |

|  |  |
| --- | --- |
| Identificadores | 
* MeSH: D018416
* MeSH: B03.440.090.100.350
* UNII: 84PG7W9845

 |